CELEX: 62020TO0719
Language: fi
Date: 2021-04-27 00:00:00
Title: Unionin yleisen tuomioistuimen määräys (neljäs jaosto) 27.4.2021 (julkaistu otteina).#Roberto Alejandro Macías Chávez ym. vastaan Espanjan kuningaskunta ja Euroopan parlamentti.#Laiminlyönti- ja vahingonkorvauskanne – Toimielimiä koskeva oikeus – Parlamentin vetoomusvaliokunta – Vetoomus, joka koskee sitä, että Espanjan tuomioistuimet ovat rikkoneet unionin oikeutta perusoikeuksien alalla – Päätös vetoomuksen käsittelyn lopettamisesta – Työjärjestyksen 28 artikla – Pyyntö asian siirtämisestä laajennetulle ratkaisukokoonpanolle – Kanne, joka osittain on nostettu tuomioistuimessa, joka ei selvästi ole toimivaltainen ratkaisemaan kannetta, jonka tutkittavaksi ottamisen edellytykset osittain selvästi puuttuvat ja joka osittain on oikeudellisesti selvästi täysin perusteeton.#Asia T-719/20.

UNIONIN YLEISEN TUOMIOISTUIMEN MÄÄRÄYS (neljäs jaosto)
   27 päivänä huhtikuuta 2021 (
         *1
      )
   Laiminlyönti- ja vahingonkorvauskanne – Toimielimiä koskeva oikeus – Parlamentin vetoomusvaliokunta – Vetoomus, joka koskee sitä, että Espanjan tuomioistuimet ovat rikkoneet unionin oikeutta perusoikeuksien alalla – Päätös vetoomuksen käsittelyn lopettamisesta – Työjärjestyksen 28 artikla – Pyyntö asian siirtämisestä laajennetulle ratkaisukokoonpanolle – Kanne, joka osittain on nostettu tuomioistuimessa, joka ei selvästi ole toimivaltainen ratkaisemaan kannetta, jonka tutkittavaksi ottamisen edellytykset osittain selvästi puuttuvat ja joka osittain on oikeudellisesti selvästi täysin perusteeton
   Asiassa T‑719/20,
   
      Roberto Alejandro Macías Chávez, kotipaikka Sevilla (Espanja),
   
      Fernando Presencia, kotipaikka Talavera de la Reina (Espanja) ja
   
      José María Castillejo, kotipaikka Madrid (Espanja),
   edustajanaan asianajaja J. Jover Padró,
   kantajina,
   vastaan
   
      Espanjan kuningaskunta
   
   ja
   
      Euroopan parlamentti
   
   vastaajina,
   jossa on kyse ensisijaisesti yhtäältä SEUT 265 artiklaan perustuvasta vaatimuksesta erityisesti todeta, että parlamentti jätti lainvastaisesti silleen kantajien vetoomuksen, joka koski sitä, että Espanjan tuomioistuimet olivat rikkoneet Euroopan unionin oikeutta perusoikeuksien alalla, ja toisaalta SEUT 268 artiklaan perustuvasta vaatimuksesta saada korvausta vahingosta, jonka kantajat väittävät kärsineensä tästä, ja toissijaisesti SEUT 268 artiklaan perustuvasta vaatimuksesta saada korvausta vahingosta, jonka kantajat väittävät kärsineensä Espanjan kuningaskunnan menettelyn seurauksena,
   UNIONIN YLEINEN TUOMIOISTUIN (neljäs jaosto),
   toimien kokoonpanossa: jaoston puheenjohtaja S. Gervasoni (esittelevä tuomari) sekä tuomarit L. Madise ja R. Frendo,
   kirjaaja: E. Coulon,
   on antanut seuraavan
   
      määräyksen (
            1
         )
   
   [– –]
   
      Oikeudenkäyntimenettely ja kantajien vaatimukset
   
   
            7
         
         
            Kantajat nostivat nyt käsiteltävän kanteen unionin yleisen tuomioistuimen kirjaamoon 7.12.2020 toimittamallaan kannekirjelmällä.
         
      
            8
         
         
            Kantajat vaativat, että unionin yleinen tuomioistuin
            
                     –
                  
                  
                     ensinnäkin siirtää asian unionin yleisen tuomioistuimen suurelle jaostolle tai sellaiselle jaostolle, jossa asian käsittelyyn osallistuu eri määrä tuomareita unionin yleisen tuomioistuimen työjärjestyksen 28 artiklan mukaisesti
                  
               
                     –
                  
                  
                     toiseksi määrää SEUT 278 ja SEUT 279 artiklan nojalla välitoimista eli keskeyttää kantajia koskevat oikeudenkäyntimenettelyt Espanjassa ja toteaa, että heillä on oikeus saada taloudellista tukea, joka vastaa heidän aikaisemmassa tehtävässään saamaansa palkkaa
                  
               
                     –
                  
                  
                     kolmanneksi hyväksyy heidän SEUT 265 artiklaan perustuvan vaatimuksensa, joka on kohdistettu parlamenttiin ja ”erityisesti”9.10.2020 tehtyyn päätökseen, määrää heidän osaltaan toteutettujen seuraamustoimenpiteiden keskeyttämisestä ja velvoittaa parlamentin korvaamaan heille aiheutuneen vahingon
                  
               
                     –
                  
                  
                     neljänneksi ja toissijaisesti velvoittaa Espanjan kuningaskunnan korvaamaan vahingon, joka heille aiheutui siitä, että Espanjan tuomioistuimet olivat rikkoneet unionin oikeutta, toteaa, että kyseisen jäsenvaltion on määrättävä seuraamuksista henkilöille, jotka olivat estäneet tai yrittäneet estää heidän kantelujensa käsittelyn, ja toteutettava toimenpiteitä kyseisen velvollisuuden noudattamisen valvomiseksi.
                  
               
      
      Oikeudellinen arviointi
   
   [– –]
   
      
         Pyyntö asian siirtämisestä laajennetulle ratkaisukokoonpanolle
      
   
   
            11
         
         
            Kantajat pyytävät asian siirtämistä suurelle jaostolle tai sellaiselle jaostolle, jossa asian käsittelyyn osallistuu eri määrä tuomareita työjärjestyksen 28 artiklan mukaisesti. He vetoavat pyyntönsä tueksi siihen, että asia koskee parlamenttia, heidän ”ehdottomien” perusoikeuksiensa käyttämistä sekä Espanjan kuningaskuntaa ja sen sisällä erityisesti tiettyjä tuomioistuimia ja tuomiovaltaan yhteydessä olevia viranomaisia.
         
      
            12
         
         
            Työjärjestyksen 28 artiklan 1 kohdassa määrätään, että ”jos se on asian oikeudellisen vaikeuden tai merkityksen vuoksi tai erityisistä syistä perusteltua, asia voidaan siirtää suurelle jaostolle tai sellaiselle jaostolle, jossa asian käsittelyyn osallistuu eri määrä tuomareita”.
         
      
            13
         
         
            Työjärjestyksen 28 artiklan 2 kohdan mukaan asiaa käsittelevä jaosto tai unionin yleisen tuomioistuimen varapresidentti tai presidentti voi asian käsittelyn missä tahansa vaiheessa joko omasta aloitteestaan tai jonkun varsinaisen asianosaisen pyynnöstä ehdottaa yleiskokoukselle asian siirtämistä.
         
      
            14
         
         
            Oikeuskäytännön mukaan asian siirtäminen laajennetulle ratkaisukokoonpanolle on mahdollisuus eikä velvollisuus, ja sen käyttäminen edellyttää työjärjestyksessä asetettujen kriteerien täyttymistä (tuomio 17.12.2020, BP v. FRA, C‑601/19 P, ei julkaistu, EU:C:2020:1048, 95 kohta).
         
      
            15
         
         
            Nyt käsiteltävässä asiassa unionin yleisen tuomioistuimen presidentti tai varapresidentti eivät ole pitäneet kyseisen mahdollisuuden käyttämistä aiheellisena. Jaosto puolestaan katsoo asiakirja-aineistoon sisältyvien seikkojen perusteella, ettei yksikään työjärjestyksen 28 artiklan 1 kohdassa mainituista kriteereistä täyty. Oikeuskäytäntö, johon tämä määräys perustuu, on nimittäin erittäin vakiintunut, eivätkä kantajat vetoa mihinkään oikeudelliseen vaikeuteen, jonka perusteella kyseinen oikeuskäytäntö voitaisiin kyseenalaistaa. Lisäksi se, että toimielimeen tai jäsenvaltioon kohdistetaan – jopa ”ehdottomiksi” luokiteltaviin – perusoikeuksiin liittyviä moitteita, ei sellaisenaan ole erityinen syy eikä tee asiasta huomattavan merkityksellistä.
         
      
            16
         
         
            Niinpä kantajien esittämä pyyntö asian siirtämisestä laajennetulle kokoonpanolle on hylättävä oikeudellisesti selvästi täysin perusteettomana.
            [– –]
         
       
         
            Näillä perusteilla
            UNIONIN YLEINEN TUOMIOISTUIN (neljäs jaosto)
            on määrännyt seuraavaa:
         
       
         
            
                     
                        1)
                     
                  
                  
                     
                        Kanne hylätään, osittain koska se on nostettu tuomioistuimessa, joka ei selvästi ole toimivaltainen ratkaisemaan sitä, osittain koska sen tutkittavaksi ottamisen edellytykset selvästi puuttuvat ja osittain koska se on oikeudellisesti selvästi täysin perusteeton.
                     
                  
               
       
         
            
                     
                        2)
                     
                  
                  
                     
                        Roberto Alejandro Macías Chávez, Fernando Presencia ja José María Castillejo vastaavat omista oikeudenkäyntikuluistaan.
                     
                  
               
       
            
               
                  Annettiin Luxemburgissa 27 päivänä huhtikuuta 2021.
                  
                     
                        E. Coulon
                        kirjaaja
                     
                     
                        S. Gervasoni
                        jaoston puheenjohtaja
                     
                  
               
            
         (
         *1
      )	Oikeudenkäyntikieli: espanja.
   (
         1
      )	Tähän on sisällytetty ainoastaan ne kyseisen määräyksen kohdat, joiden julkaisemista unionin yleinen tuomioistuin pitää tarkoituksenmukaisena.